CONSILIUL LOCAL AL MUNICIPIULUI CRAIOVA

HOTĂRÂREA NR. 231
        
Consiliul Local al Municipiului Craiova întrunit în şedinţa extraordinară din data de 02.04.2009;


Având în vedere raportul nr.36268/2009 întocmit de Direcţia Servicii Publice prin care se propune aprobarea Programului de transport public local, prin curse regulate, din municipiul Craiova şi rapoartele comisiilor de specialitate ale Consiliului Local al Municipiului Craiova nr.113, 116, 117, 118, 125/2009; 


În conformitate cu prevederile Legii nr.51/2006 privind serviciile comunitare de utilităţi publice, modificată prin Ordonanţa de Urgenţă a Guvernului nr.13/2008, Legii nr.92/2007 a serviciilor de transport public local, Ordinului nr.353/2007 privind aprobarea Normelor de aplicare a Legii nr.92/2007  şi Ordonanţa Guvernului nr.97/1999, republicată, privind garantarea furnizării de servicii publice subvenţionate de transport rutier intern şi de transport pe căile navigabile interioare;

În temeiul art.36 alin.2 lit.d coroborat cu alin.6 lit.a pct.14, art.45 alin.3 şi art.61 alin.2 din Legea nr.215/2001 privind administraţia publică locală, republicată;

 
HOTĂRĂŞTE:

Art.1. Se aprobă Programul de transport public local de persoane, prin curse regulate, din municipiul Craiova, conform anexei care face parte integrantă din prezenta hotărâre.

Art.2. Se aprobă gestiunea directă pentru executarea serviciului de transport public local de persoane prin curse regulate, pentru traseele cuprinse în Programul prevăzut la art.1 din prezenta hotărâre şi darea în administrare a acestor trasee, către Regia Autonomă de Transport Craiova.
Art.3. Serviciul de transport public de persoane prin curse regulate se consideră serviciu public subvenţionat de transport, se efectuează şi se realizează în condiţiile îndeplinirii tuturor obligaţiilor de exploatare, de transport şi tarifare aşa cum sunt definite în Ordonanţa Guvernului nr.97/1999, republicată.
Art.4.  Consiliul Local al Municipiului Craiova va analiza modul de realizare a serviciului de transport public local de persoane prin curse regulate, atribuit în gestiune directă către Regia Autonomă de Transport Craiova, periodic, la un interval de 6 luni.
Art.5.  Pe data prezentei hotărâri, îşi încetează efectele Hotărârile Consiliului Local al Municipiului Craiova nr.186/1998, nr.206/1998, nr.87/2000, nr.320/2002, nr.49/2003 şi nr.241/2005, precum şi alte acte administrative de autoritate care conţin dispoziţii contrare.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Regia Autonomă de Transport Craiova vor aduce la îndeplinire prevederile prezentei hotărâri.

